Diari Oficial de la Generalitat Valenciana


Sumari del DOGV 4388, del 28-11-2002 (2002/13548)

RESOLUCIÓ de 21 de novembre de 2002, del subsecretari de l'Oficina de Ciència i Tecnologia, per la qual s'adjudiquen ajudes per a grups que despleguen activitats de I+D cooperatives per a l'exercici 2002.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4388

Data del DOGV
:   28-11-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/13224


Organisme emissor
:   Presidència de la Generalitat

Tipus de document
:   Resolució

RESOLUCIÓ de 21 de novembre de 2002, del subsecretari de l'Oficina de Ciència i Tecnologia, per la qual s'adjudiquen ajudes per a grups que despleguen activitats de I+D cooperatives per a l'exercici 2002. [2002/13360]
  
L'Orde de 24 de juliol de 2002 (DOGV núm. 4.304, de 31 de juliol) de la Conselleria d'Innovació i Competitivitat, va convocar ajudes per a grups que despleguen activitats de I+D cooperatives per a l'exercici 2002.
  
Per Resolució d'1 d'octubre de 2002, del subsecretari de l'Oficina de Ciència i Tecnologia, es va publicar en el tauler d'anuncis de l'Oficina de Ciència i Tecnologia (carrer de Colom núm. 66, de València) i en l'adreça d'internet http://www.gva.es/ocyt/, la relació provisional de sol·licituds admeses (annex I), les que havien de completar la documentació preceptiva (annex II) i que en el termini requerit han esmenat, i les excloses provisionalment (annex III) que en no esmenar han passat a ser excloses definitivament.
  
Així mateix, l'article 12 de l'Orde de 24 de juliol de 2002, citada disposa que, finalitzat el procés d'avaluació, la concessió o la denegació de les ajudes es realitzarà per resolució del conseller d'Innovació i Competitivitat.
  
L'article 1 del Decret 7/2002, de 25 de juliol, del president de la Generalitat Valenciana assigna a la Presidència de la Generalitat Valenciana les competències en matèria de política científica i tecnològica, investigació i desenrotllament i innovació, entre altres, i l'article 2 del Decret 9/2002, de 5 de setembre, del president de la Generalitat Valenciana, pel qual es deleguen en el subsecretari de l'Oficina de Ciència i Tecnologia l'atribució de dictar les resolucions relatives a les convocatòries i l'atorgament de les ajudes i subvencions a què es referix l'article 47 del Decret Legislatiu de 26 de juny de 1991, del Govern Valencià, i les facultats corresponents en matèria de despesa.
  
L'article 18 de la citada Orde de 10 de juliol de 2002, contempla per a la modalitat A, la possibilitat de procedir al pagament de la totalitat de les quantitats concedides anteriorment a la realització de l'actuació, en els termes que establix l'article 33.3 de la Llei/2001, de 27 de desembre, de Pressupostos de la Generalitat Vaelnciana per a l'exercici 2002, després de la presentació per part del beneficiari, si és el cas, d'aval bancari per les quanties anticipades.
  
Per tot allò, una vegada comprovades les sol·licituds presentades i finalitzat el procés d'avaluació, Resolc:
  
Primer
  
Concedir les ajudes a grups que despleguen activitats de I+D cooperatives, en la modalitat A, que s'indiquen en la relació que figura com a annex I de la present resolució, i en les quanties expressades.
  
Segon
  
Autoritzar i disposar la despesa, corresponent a les entitats beneficiàries que figuren en l'annex I per un import total d'1.082.583 euros, a càrrec del programa 542.40, línia T4685000 i reconéixer l'obligació i proposar el pagament a les entitats.que opten pel pagament anticipat o que justifiquen la despesa de l'activitat corresponent.
  
Tercer
  
Concedir les ajudes a grups que despleguen activitats de I+D cooperatives, en la modalitat B, que s'indiquen en la relació que figura com a annex II de la present resolució, i en les quanties expressades.
  
Quart
  
Autoritzar i disposar la despesa corresponent a les entitats beneficiàries que figuren en l'annex II per un import total de 161.620 euros, a càrrec del programa 542.40, línia T4663000 i reconéixer l'obligació i proposar el pagament a les dites entitats una vegada que justificada la despesa de l'activitat corresponent.
  
Cinqué
  
Les entitats beneficiàries de les ajudes estan obligades al compliment del que establixen les bases de l'Orde de 24 de juliol de 2002, citada.
  
Sisé
  
D'acord amb el que establix l'article 15 de l'Orde de 24 de juliol de 2002 abans citada, s'entendrà acceptada l'ajuda concedida, en els termes previstos en la resolució d'esta, si passats deu dies des de la notificació de la resolució de concessió, l'entitat interessada no haguera renunciat expressament per mitjà d'escrit dirigit a la Subsecretaria de l'Oficina de Ciència i Tecnologia.
  
Seté
  
D'acord amb el que establixen els articles 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que esgota la via administrativa, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des del dia següent a la notificació de la resolució.